b"\n_START_ARTICLE_\nPaavo J\xc3\xa4rvi\n_START_SECTION_\nBiografia\n_START_PARAGRAPH_\nFill del director Neeme J\xc3\xa4rvi i la seva esposa Liilia. Els seus germans Kristjan J\xc3\xa4rvi (n. 1972) i Maarika J\xc3\xa4rvi (n. 1964) tamb\xc3\xa9 s\xc3\xb3n m\xc3\xbasics. Va comen\xc3\xa7ar els estudis de m\xc3\xbasica (percussi\xc3\xb3 i direcci\xc3\xb3 d'orquestra) a Tallinn, per\xc3\xb2 el 1980 es va traslladar amb la seva fam\xc3\xadlia als Estats units, per completar la seva formaci\xc3\xb3 al Curtis Institute of Music a Filad\xc3\xa8lfia amb Max Rudolf i Otto-Werner M\xc3\xbcller i a los Angeles Philharmonic Institut amb Leonard Bernstein. _NEWLINE_Va formar part, com a bateria, del grup de rock En Spe, un dels m\xc3\xa9s coneguts a Est\xc3\xb2nia a principis dels anys 80._NEWLINE_Va comen\xc3\xa7ar la seva carrera com a director de l'Orquestra Simf\xc3\xb2nica\xc2\xa0de Malm\xc3\xb6 (1994 a 1997). Despr\xc3\xa9s va treballar com a principal director convidat amb Andrew Davis a la Kungliga Filharmoniska Orkestern a Estocolm (1995-1998) i el 1996-1999 a l' Orquestra Simf\xc3\xb2nica de Birmingham. Des del 2001 fins al 2011 va ser director titular de l' Orquestra Simf\xc3\xb2nica de Cincinnati, a la que encara continua vinculat com a director honor\xc3\xadfic. Des de 2000 a 2013 va ser el director principal de la hr-Sinfonieorchesters (Orquestra Simf\xc3\xb2nica de la r\xc3\xa0dio de Hesse) a Frankfurt am Main. El 2004, va ser nomenat director art\xc3\xadstic de la Deutsche Kammerphilharmonie a la ciutat alemanya de Bremen. Des de 2010 \xc3\xa9s el director de l'Orquestra de Par\xc3\xads com a successor de Christoph Eschenbach._NEWLINE_A partir de la temporada 2015/2016, tamb\xc3\xa9 \xc3\xa9s el director principal de la NHK Symphony Orchestra.\n_START_SECTION_\nRepertori i discografia\n_START_PARAGRAPH_\nEl seu repertori \xc3\xa9s molt ampli, per\xc3\xb2 mostra una especial predilecci\xc3\xb3 per la m\xc3\xbasica francesa, russa i els pa\xc3\xafsos escandinaus, a m\xc3\xa9s de l'obra d'alguns compositors estonians com Arvo P\xc3\xa4rt._NEWLINE_Amb l'orquestra de Bremen va dur a terme un enregistrament de les 9 simfonies de Beethoven. Amb l'Orquestra de Par\xc3\xads ha enregistrat obres com l'Stabat Mater i el Gloria de Poulenc amb Patricia Petibon."